Bodo News : हिमाचल प्रदेश में हुई बर्फबारी के बाद  अभी तक 413 सड़कें बंद पड़ी हैं. हालांकि पीडब्ल्यूडी ने सड़कों को बहाल  करने के लिए युद्ध स्तर पर काम कर दिया है, लेकिन ऐसा संभव नहीं हो पाया.  मौसम विज्ञान केंद्र शिमला ने प्रदेश के मैदानी इलाकों में 30 जनवरी को  भारी ओलावृष्टि और पहाड़ों पर 31 जनवरी को भारी बर्फबारी की चेतावनी जारी  की है. प्रदेश में 30 जनवरी से लेकर 2 फरवरी तक मौसम खराब बना रहेगा. इस  दौरान बारिश-बर्फबारी होने से तापमान में भारी गिरावट आने की संभावना जताई  जा रही है. ऐसे में माह के आखिर में प्रदेश वासियों को एक बार फिर से  दिक्कतों का सामना करना पड़ सकता है.